# Επίσημη Εφημερίδα C 167A/2019

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 167A |
| | |
| Έκδοση στην ελληνική γλώσσα | Ανακοινώσεις και Πληροφορίες | 62ό έτος16 Μαΐου 2019 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 167A

Έκδοση στην ελληνική γλώσσα

Ανακοινώσεις και Πληροφορίες

62ό έτος16 Μαΐου 2019

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Κεντρική Τράπεζα |
| 2019/C 167 A/01 | Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

2019/C 167 A/01

Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

| 16.5.2019 | EL | Επίσημη Εφημερίδα της Ευρωπαϊκής Ένωσης | CA 167/1 |
| --- | --- | --- | --- |

16.5.2019

EL

Επίσημη Εφημερίδα της Ευρωπαϊκής Ένωσης

CA 167/1

---

Πρόσκληση εκδήλωσης ενδιαφέροντος για τον διορισμό εξωτερικού εμπειρογνώμονα ως μέλους του διοικητικού συμβουλίου επανεξέτασης της Ευρωπαϊκής Κεντρικής Τράπεζας (Φρανκφούρτη, Γερμανία)

(2019/C 167 A/01)

1.   Εισαγωγή

Ο κανονισμός (ΕΕ) αριθ. 1024/2013 του Συμβουλίου (1) θεσπίζει τον ενιαίο εποπτικό μηχανισμό (ΕΕΜ) βάσει του άρθρου 127 παράγραφος 6 της Συνθήκης για τη λειτουργία της Ευρωπαϊκής Ένωσης. Ο ΕΕΜ αποτελείται από την Ευρωπαϊκή Κεντρική Τράπεζα (ΕΚΤ) και τις εθνικές αρμόδιες αρχές των κρατών μελών με νόμισμα το ευρώ, προβλέπεται δε η δυνατότητα καθιέρωσης στενής συνεργασίας με τις αρμόδιες αρχές κρατών μελών που δεν έχουν ως νόμισμα το ευρώ. Η ΕΚΤ είναι υπεύθυνη για την εν γένει λειτουργία του ΕΕΜ.

Κατ’ επιταγή του άρθρου 24 παράγραφος 1 του κανονισμού (ΕΕ) αριθ. 1024/2013, η ΕΚΤ προέβη στη σύσταση διοικητικού συμβουλίου επανεξέτασης, σκοπός του οποίου είναι η εσωτερική διοικητική επανεξέταση των αποφάσεων που η ίδια λαμβάνει κατά την άσκηση των εξουσιών οι οποίες της ανατίθενται δυνάμει του ως άνω κανονισμού, κατόπιν υποβολής σχετικού αιτήματος. Η υφιστάμενη κενή θέση μέλους του διοικητικού συμβουλίου επανεξέτασης απαιτείται να πληρωθεί.

Εν όψει τούτου η ΕΚΤ διοργανώνει την παρούσα διαδικασία πρόσκλησης εκδήλωσης ενδιαφέροντος για τον διορισμό ενός μέλους του διοικητικού συμβουλίου επανεξέτασης, σύμφωνα με το άρθρο 4 της απόφασης ΕΚΤ/2014/16 της Ευρωπαϊκής Κεντρικής Τράπεζας (2).

2.   Η ΕΚΤ και το διοικητικό συμβούλιο επανεξέτασης

Το διοικητικό συμβούλιο επανεξέτασης αποτελεί αναπόσπαστο μέρος του ΕΕΜ. Στις περιπτώσεις που προβλέπει το άρθρο 24 παράγραφος 1 του κανονισμού (ΕΕ) αριθ. 1024/2013 κάθε φυσικό ή νομικό πρόσωπο μπορεί να ζητήσει την επανεξέταση απόφασης της ΕΚΤ που λαμβάνεται βάσει του εν λόγω κανονισμού και απευθύνεται στο ίδιο ή το αφορά άμεσα και ατομικά, εξαιρουμένων των αποφάσεων του διοικητικού συμβουλίου της ΕΚΤ που λαμβάνονται βάσει του άρθρου 24 παράγραφος 7 του ως άνω κανονισμού.

3.   Σύνθεση του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, το διοικητικό συμβούλιο επανεξέτασης αποτελείται από πέντε μέλη και δυο αναπληρωματικά μέλη εγνωσμένου κύρους. Διαθέτει επαρκείς πόρους και εξειδικευμένες γνώσεις προκειμένου να είναι σε θέση να αξιολογεί την άσκηση των εξουσιών της ΕΚΤ δυνάμει του κανονισμού (ΕΕ) αριθ. 1024/2013. Τα μέλη και τα δυο αναπληρωματικά μέλη του διοικητικού συμβουλίου επανεξέτασης διορίζονται από την ΕΚΤ για θητεία πέντε ετών η οποία μπορεί να ανανεωθεί άπαξ, ενεργούν ανεξάρτητα και με γνώμονα το δημόσιο συμφέρον.

Τα δυο αναπληρωματικά μέλη αντικαθιστούν προσωρινά τα μέλη του διοικητικού συμβουλίου επανεξέτασης σε περίπτωση προσωρινής αδυναμίας, θανάτου, παραίτησης ή απαλλαγής από τα καθήκοντά τους ή σε περιπτώσεις στις οποίες υφίστανται βάσιμοι λόγοι σοβαρής ανησυχίας για ύπαρξη σύγκρουσης συμφερόντων στο πλαίσιο συγκεκριμένου αιτήματος επανεξέτασης, π.χ. στις περιπτώσεις ύπαρξης ιδιωτικού ή προσωπικού συμφέροντος που μπορεί να επηρεάσει ή φαίνεται ότι επηρεάζει την αμερόληπτη και αντικειμενική εκτέλεση των καθηκόντων μέλους του διοικητικού συμβουλίου επανεξέτασης.

Τα μέλη και αναπληρωματικά μέλη του διοικητικού συμβουλίου επανεξέτασης προτείνονται από την εκτελεστική επιτροπή, κατόπιν διαβούλευσης με το εποπτικό συμβούλιο, και διορίζονται από το διοικητικό συμβούλιο της ΕΚΤ. Εξάλλου, το διοικητικό συμβούλιο της ΕΚΤ έχει θεσπίσει τους όρους και τις προϋποθέσεις διορισμού των μελών και αναπληρωματικών μελών του διοικητικού συμβουλίου επανεξέτασης.

4.   Προσόντα και πείρα των μελών και αναπληρωματικών μελών του διοικητικού συμβουλίου επανεξέτασης

Σύμφωνα με το άρθρο 24 παράγραφος 2 του κανονισμού (ΕΕ) αριθ. 1024/2013, τα μέλη και τα αναπληρωματικά μέλη του διοικητικού συμβουλίου επανεξέτασης επιλέγονται βάσει του εγνωσμένου κύρους και του αποδεδειγμένου ιστορικού σχετικών γνώσεων και επαγγελματικής πείρας, περιλαμβανομένης της εποπτικής, στους τομείς των τραπεζικών και λοιπών χρηματοοικονομικών υπηρεσιών, αρκούντως υψηλού επιπέδου. Αποκλείεται από τη διαδικασία επιλογής το εν ενεργεία προσωπικό της ΕΚΤ και αρμόδιων αρχών ή άλλων εθνικών ή ενωσιακών θεσμικών οργάνων, φορέων, υπηρεσιών και οργανισμών που συμμετέχουν στην άσκηση των καθηκόντων τα οποία ανατίθενται στην ΕΚΤ δυνάμει του κανονισμού (ΕΕ) αριθ. 1024/2013. Τα μέλη και τα αναπληρωματικά μέλη του διοικητικού συμβουλίου επανεξέτασης δεν πρέπει να ασκούν άλλη επαγγελματική δραστηριότητα στον τραπεζικό ή χρηματοοικονομικό τομέα, η οποία θα μπορούσε να δημιουργήσει σύγκρουση συμφερόντων και να περιορίσει την ικανότητά τους να επανεξετάζουν αποφάσεις. Θα πρέπει επίσης να απέχουν από την άσκηση δραστηριοτήτων που θα μπορούσαν να δώσουν σε τρίτους με ιδιότητα παρατηρητή την εντύπωση ότι μπορούν να οδηγήσουν στην εκδήλωση θεσμικής σύγκρουσης συμφερόντων. Τούτο καταλαμβάνει και την ιδιότητα μέλους εξωτερικών γνωμοδοτικών οργάνων ή οργάνων διοικητικής επανεξέτασης άλλων ενωσιακών θεσμικών οργάνων, φορέων, υπηρεσιών και οργανισμών. Τα μέλη του διοικητικού συμβουλίου επανεξέτασης πρέπει να είναι άμεσα διαθέσιμα για να αποφαίνονται επί αιτημάτων επανεξέτασης αποφάσεων της ΕΚΤ.

Ο διορισμός του μέλους του διοικητικού συμβουλίου επανεξέτασης θα λάβει χώρα κατά τρόπο τέτοιο, ώστε να διασφαλίσει, στο μέτρο του δυνατού, μία δεόντως ισορροπημένη εκπροσώπηση των κρατών μελών με βάση τη γεωγραφική κατανομή και το φύλο.

Οι αιτήσεις θα υποβληθούν σε συγκριτική αξιολόγηση από την ΕΚΤ. Θα ληφθούν ιδίως υπόψη τα ακόλουθα κριτήρια:

α)
     
  Κριτήρια επιλογής

Οι υποψήφιοι πρέπει να διαθέτουν το σύνολο των ακόλουθων δεξιοτήτων και ικανοτήτων:

| — | πολύ καλή γνώση και αντίληψη της ενωσιακής νομοθεσίας στον τομέα των τραπεζικών και λοιπών χρηματοοικονομικών υπηρεσιών |
| --- | --- |

—

πολύ καλή γνώση και αντίληψη της ενωσιακής νομοθεσίας στον τομέα των τραπεζικών και λοιπών χρηματοοικονομικών υπηρεσιών

| — | πολύ καλή γνώση και αντίληψη της λειτουργίας του τραπεζικού τομέα |
| --- | --- |

—

πολύ καλή γνώση και αντίληψη της λειτουργίας του τραπεζικού τομέα

| — | πολύ καλή γνώση και αντίληψη των εποπτικών διαδικασιών και της δικαστικής πρακτικής στο πλαίσιο των εποπτικών διαδικασιών επανεξέτασης. |
| --- | --- |

—

πολύ καλή γνώση και αντίληψη των εποπτικών διαδικασιών και της δικαστικής πρακτικής στο πλαίσιο των εποπτικών διαδικασιών επανεξέτασης.

Επιπροσθέτως, αποτελεί σαφές πλεονέκτημα για τους υποψηφίους να διαθέτουν οποιαδήποτε από τις ακόλουθες δεξιότητες και ικανότητες:

| — | εποπτική εμπειρία στον τραπεζικό τομέα ή εμπειρία νομικής εργασίας σχετικής με την εποπτεία |
| --- | --- |

—

εποπτική εμπειρία στον τραπεζικό τομέα ή εμπειρία νομικής εργασίας σχετικής με την εποπτεία

| — | εις βάθος αντίληψη των ενωσιακών θεσμικών οργάνων και των διαδικασιών λήψης αποφάσεων της Ένωσης, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ, και ιδίως του ΕΕΜ |
| --- | --- |

—

εις βάθος αντίληψη των ενωσιακών θεσμικών οργάνων και των διαδικασιών λήψης αποφάσεων της Ένωσης, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ, και ιδίως του ΕΕΜ

| — | εις βάθος αντίληψη των καθηκόντων και της λειτουργίας της ΕΚΤ, και ιδίως του ΕΕΜ. |
| --- | --- |

—

εις βάθος αντίληψη των καθηκόντων και της λειτουργίας της ΕΚΤ, και ιδίως του ΕΕΜ.

β)
     
  Κριτήρια καταλληλότητας

Οι υποψήφιοι πρέπει να πληρούν το σύνολο των ακόλουθων κριτηρίων καταλληλότητας (κατά την ημερομηνία λήξης της προθεσμίας υποβολής αιτήσεων). Ειδικότερα, πρέπει:

| — | να είναι υπήκοοι κράτους μέλους της Ένωσης και να απολαύουν των πολιτικών δικαιωμάτων τους στο ακέραιο |
| --- | --- |

—

να είναι υπήκοοι κράτους μέλους της Ένωσης και να απολαύουν των πολιτικών δικαιωμάτων τους στο ακέραιο

| — | να χειρίζονται άριστα την αγγλική γλώσσα, με αποδεδειγμένη ικανότητα σύνταξης κειμένων και παρουσίασης |
| --- | --- |

—

να χειρίζονται άριστα την αγγλική γλώσσα, με αποδεδειγμένη ικανότητα σύνταξης κειμένων και παρουσίασης

| — | να έχουν καλή γνώση τουλάχιστον μίας επιπλέον επίσημης γλώσσας της Ένωσης. |
| --- | --- |

—

να έχουν καλή γνώση τουλάχιστον μίας επιπλέον επίσημης γλώσσας της Ένωσης.

Ο πολύ καλός ή καλός χειρισμός και άλλων επισήμων γλωσσών της Ένωσης θα θεωρηθεί επιπλέον προσόν.

Επίσης, οι υποψήφιοι δεν πρέπει να είναι μέλη του εποπτικού συμβουλίου της ΕΚΤ ή να είχαν διατελέσει μέλη αυτού για ένα τουλάχιστον έτος πριν από την ημερομηνία λήξης της προθεσμίας υποβολής αιτήσεων.

5.   Αποδοχές

Οι αποδοχές του επιτυχόντος υποψηφίου θα είναι ανάλογες των καθηκόντων του.

6.   Διορισμός

Η διαδικασία επιλογής θα διεξαχθεί σύμφωνα με τον κανονισμό (ΕΕ) αριθ. 1024/2013 και τους κανόνες λειτουργίας του διοικητικού συμβουλίου επανεξέτασης. Το μέλος του διοικητικού συμβουλίου επανεξέτασης θα διορισθεί από το διοικητικό συμβούλιο της ΕΚΤ σε προσωποπαγή θέση και, ως εκ τούτου, δεν θα μπορεί να μεταβιβάσει αρμοδιότητές του σε άλλο μέλος ή σε τρίτους.

7.   Πίνακας επιτυχόντων

Η επιτροπή επιλογής μπορεί να συμπεριλάβει σε πίνακα επιτυχόντων τους καταλληλότερους υποψήφιους, οι οποίοι θα μπορούν μελλοντικά να διοριστούν σε παρόμοιες θέσεις. Στην περίπτωση αυτή οι υποψήφιοι θα ενημερωθούν σχετικά. Ο πίνακας θα παραμείνει σε ισχύ για πέντε έτη από τον διορισμό του μέλους του διοικητικού συμβουλίου επανεξέτασης και μπορεί να χρησιμοποιηθεί για τον διορισμό μέλους ή αναπληρωματικού μέλους σε περίπτωση που προκύψει κενή θέση.

8.   Ανεξαρτησία και δηλώσεις δεσμεύσεων και συμφερόντων

Το μέλος του διοικητικού συμβουλίου επανεξέτασης θα ενεργεί ανεξάρτητα και με γνώμονα το δημόσιο συμφέρον. Για τον σκοπό αυτόν θα πρέπει να υποβάλει δημόσια δήλωση δεσμεύσεων και δημόσια δήλωση συμφερόντων, επισημαίνοντας κάθε άμεσο ή έμμεσο συμφέρον που μπορεί να θεωρηθεί ότι θίγει την ανεξαρτησία του ή, ανάλογα με την περίπτωση, την απουσία τέτοιων συμφερόντων. Υποχρεούται επίσης να δηλώσει ότι θα συμμορφώνεται με τους κανόνες εμπιστευτικότητας.

9.   Προστασία των δεδομένων προσωπικού χαρακτήρα

Η ΕΚΤ θα επεξεργαστεί όλα τα δεδομένα προσωπικού χαρακτήρα των υποψηφίων σύμφωνα με τις διατάξεις του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (3). Τούτο ισχύει ιδίως όσον αφορά την εμπιστευτικότητα και την ασφάλεια της επεξεργασίας των εν λόγω δεδομένων. Ο Γενικός Διευθυντής/Η Γενική Διευθύντρια Νομικών Υπηρεσιών της ΕΚΤ θα οριστεί ως ελεγκτής για τους σκοπούς επεξεργασίας των δεδομένων προσωπικού χαρακτήρα που αφορούν τη συμμετοχή της ΕΚΤ στη διαδικασία επιλογής με βάση την παρούσα πρόσκληση εκδήλωσης ενδιαφέροντος. Σκοπός της επεξεργασίας δεδομένων είναι η οργάνωση της επιλογής και του διορισμού του μέλους του διοικητικού συμβουλίου επανεξέτασης. Η επεξεργασία του συνόλου των δεδομένων προσωπικού χαρακτήρα θα εξυπηρετήσει αποκλειστικά τον εν λόγω σκοπό.

Παραλήπτες των δεδομένων προσωπικού χαρακτήρα των υποψηφίων θα είναι τα μέλη της επιτροπής επιλογής, η εκτελεστική επιτροπή της ΕΚΤ, το εποπτικό συμβούλιο της ΕΚΤ και τα μέλη του διοικητικού συμβουλίου της ΕΚΤ.

Η ΕΚΤ μπορεί να διατηρήσει τα δεδομένα των επιτυχόντων υποψηφίων για χρονικό διάστημα πέντε ετών από τη λήξη της θητείας τους. Στην περίπτωση των μη επιτυχόντων υποψηφίων τα δεδομένα θα διατηρηθούν για χρονικό διάστημα δύο ετών από την ολοκλήρωση της διαδικασίας επιλογής. Σε περίπτωση ένδικων διαφορών τα προαναφερθέντα χρονικά διαστήματα θα παραταθούν για δύο έτη από την ολοκλήρωση όλων των σχετικών διαδικασιών.

Οι υποψήφιοι έχουν δικαίωμα πρόσβασης στα δεδομένα τους και ενημέρωσης ή διόρθωσης των στοιχείων ταυτοποίησής τους. Πάντως, στοιχεία που καταδεικνύουν ότι πληρούνται τα κριτήρια επιλογής και καταλληλότητας δεν μπορούν να ενημερωθούν ή να διορθωθούν μετά το πέρας της προθεσμίας υποβολής αιτήσεων που προβλέπεται για την παρούσα πρόσκληση εκδήλωσης ενδιαφέροντος. Με τον τρόπο αυτόν θα διασφαλιστεί ότι τηρούνται οι αρχές της ισότιμης πρόσβασης και της αποφυγής των διακρίσεων και ότι η διαδικασία επιλογής είναι άρτια, διαφανής και δίκαιη για όλους τους υποψήφιους.

Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης αποφάσεων από την επιτροπή επιλογής, την εκτελεστική επιτροπή της ΕΚΤ, το εποπτικό συμβούλιο της ΕΚΤ και το διοικητικό συμβούλιο της ΕΚΤ, καθώς και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων θα περιορίζεται στα στοιχεία που θα έχουν υποβάλει οι ίδιοι, καθώς και στα σημεία της αξιολόγησης που τους αφορούν.

Οι υποψήφιοι έχουν δικαίωμα προσφυγής στον Ευρωπαίο Επόπτη Προστασίας Δεδομένων οποτεδήποτε.

Το όνομα του μέλους του διοικητικού συμβουλίου επανεξέτασης θα δημοσιευθεί στον δικτυακό τόπο της ΕΚΤ κατόπιν του διορισμού του βάσει της παρούσας πρόσκλησης.

10.   Διαδικασία υποβολής αιτήσεων

Έγκυρες θεωρούνται οι αιτήσεις που υποβάλλονται σύμφωνα με τις διαδικασίες που καθορίζονται στη συνέχεια και περιλαμβάνουν τα εξής:

| — | δεόντως συμπληρωμένο έντυπο αίτησης το οποίο διατίθεται στον δικτυακό τόπο http://www.ecb.europa.eu |
| --- | --- |

—

δεόντως συμπληρωμένο έντυπο αίτησης το οποίο διατίθεται στον δικτυακό τόπο http://www.ecb.europa.eu

| — | ενημερωμένο βιογραφικό σημείωμα (συστήνεται η χρήση του υποδείγματος ευρωπαϊκού βιογραφικού σημειώματος το οποίο διατίθεται στον ίδιο δικτυακό τόπο). |
| --- | --- |

—

ενημερωμένο βιογραφικό σημείωμα (συστήνεται η χρήση του υποδείγματος ευρωπαϊκού βιογραφικού σημειώματος το οποίο διατίθεται στον ίδιο δικτυακό τόπο).

Οι αιτήσεις πρέπει να υποβληθούν το αργότερο εντός 21 ημερολογιακών ημερών από τη δημοσίευση της παρούσας πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης. Οι αιτήσεις υποβάλλονται με συστημένη επιστολή ή με ιδιωτική εταιρεία ταχυμεταφοράς και η σφραγίδα του ταχυδρομείου ή η ημερομηνία που αναγράφεται στο αποδεικτικό που εκδίδει η εταιρεία ταχυμεταφοράς αποτελούν απόδειξη της τήρησης της προθεσμίας υποβολής. Ωστόσο, η ΕΚΤ δεν θα εξετάσει αιτήσεις που θα περιέλθουν σε αυτή μετά την παρέλευση δέκα ημερολογιακών ημερών από τη λήξη της εν λόγω προθεσμίας. Οι αιτήσεις πρέπει να υποβληθούν στην ακόλουθη διεύθυνση:

| European Central Bank, |
| --- |
| Director General Legal Services, |
| Kaiserstraße 29 |
| 60640 Frankfurt am Main, |
| Germany |

European Central Bank,

Director General Legal Services,

Kaiserstraße 29

60640 Frankfurt am Main,

Germany

Η αίτηση υπογράφεται από τον υποψήφιο.

Δεν λαμβάνονται υπόψη αιτήσεις που υποβάλλονται μετά την παρέλευση της ως άνω προθεσμίας ή με άλλους τρόπους, π.χ. μέσω τηλεομοιοτυπίας. Επίσης δεν λαμβάνονται υπόψη ασαφείς ή ελλιπείς αιτήσεις. Προς διευκόλυνση της διαδικασίας υποβολής αιτήσεων η επικοινωνία με τους αιτούντες σε σχέση με την παρούσα πρόσκληση εκδήλωσης ενδιαφέροντος θα διεξάγεται στα αγγλικά.

Οι υποψήφιοι οφείλουν να ενημερώσουν αμελλητί την ΕΚΤ εγγράφως σχετικά με κάθε μεταβολή της κατάστασης ή της διεύθυνσής τους, ώστε η αίτησή τους να είναι ενημερωμένη.

Όλοι οι υποψήφιοι που υποβάλλουν αίτηση για την παρούσα πρόσκληση εκδήλωσης ενδιαφέροντος θα ενημερωθούν σχετικά με το αποτέλεσμα της διαδικασίας επιλογής και διορισμού.

---

(1)  Κανονισμός (ΕΕ) αριθ. 1024/2013, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

(2)  Απόφαση ΕΚΤ/2014/16 της Ευρωπαϊκής Κεντρικής Τράπεζας, της 14ης Απριλίου 2014, σχετικά με την σύσταση του διοικητικού συμβουλίου επανεξέτασης και των κανόνων λειτουργίας του (ΕΕ L 175 της 14.6.2014, σ. 47).

(3)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---